Vrste Pokémona
Većina Pokémona, ako ne i svi, uče tehnike posebnog tipa kojeg su i oni sami, kao i osnovne fizičke napade. Na primjer, Električni tip Pikachu može naučiti napade Normalnog tipa kao što su Režanje (Growl) i Brzi napad (Quick Attack), ali i Električne napade kao Gromoviti šok (Thundershock) i Gromoviti val (Thunder Wave). Pokémoni dobijaju dodatan bonus u jačini napada koji se podudaraju s njihovim tipom, množeći štetu koju napad uzrokuje sa 1.5. Ovo je poznato i kao "same type attack bonus",ili STAB. Na primjer, Pikachu (Električni tip Pokémona) uzrokovat će veću štetu Udarom groma (Thunderbolt), koji je Električni napad, nego Raticate (Normalni tip Pokémona) sa jednakim statistikama. Normalni tipovi napada isto dobijaju STAB, unatoč glasinama da ne dobijaju. Kombiniran s dvostrukom prednošću nad određenom vrstom Pokémona, STAB može uzrokovati ukupno 6 puta veću štetu od uobičajene (npr. Električni tip Pikachu koristi Električni napad na Mantinea, koji je Pokémon Vodenog i Letećeg tipa). STAB napad sa dvostrukom prednošću nad određenim tipom Pokémona, kritičnim udarcem (koji ga ponovo množi sa 2) i predmetom koji povećava određenu vrstu napada(x 1.1) može uzrokovati štetu od ukupno 13.2 puta veću od uobičajene.